CELEX: 62013CN0680
Language: sk
Date: 2013-12-20 00:00:00
Title: Vec C-680/13: Návrh na začatie prejudiciálneho konania, ktorý podal Landgericht Frankfurt am Main (Nemecko) 20. decembra 2013 — Condor Flugdienst GmbH/Andreas Plakolm

22.3.2014   
            
            
               SK
            
            
               Úradný vestník Európskej únie
            
            
               C 85/14
            
         Návrh na začatie prejudiciálneho konania, ktorý podal Landgericht Frankfurt am Main (Nemecko) 20. decembra 2013 — Condor Flugdienst GmbH/Andreas Plakolm
   (Vec C-680/13)
   2014/C 85/26
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Frankfurt am Main
   
      Účastníci konania pred vnútroštátnym súdom
   
   
      Žalovaná a odvolateľka: Condor Flugdienst GmbH
   
      Žalobca a druhý účastník konania v odvolacom konaní: Andreas Plakolm
   
      Prejudiciálna otázka
   
   Má sa pojem zrušenie letu definovaný v článku 2 písm. l) nariadenia (ES) č. 261/2004 (1) vykladať v tom zmysle, že sa v situácii, o akú ide vo veci samej, vzťahuje aj na prípad, keď sa let síce uskutočnil pod pôvodným číslom letu, avšak nie ako pôvodne naplánovaný let bez medzipristátia, ale s medzipristátím naplánovaným pred odletom, ako aj iným lietadlom a tiež iným leteckým dopravcom formou subchartru?
   
      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, Ú. v. EÚ L 46, s. 1; Mim. vyd. 07/008, s. 10.